**Rendezvények 2024. második félév**

**1. szeptember 1. Cselik Mária köszöntése (80 éves) Kalocsa.**

A kalocsai hagyományőrző együttessel együtt szeretettel látjuk Szövetségünk minden együttesének egy pár képviselőjét, aki szeretne reszt venni a kitűnő táncosunk évfordulójára rendezett műsorban, a kalocsai városi színházban.

**2. szeptember 7. Hagyományok vendégségben. Szentendre, Szabadtéri Néprajzi Múzeum, Téma: az örökség**

A Tájházszövetséggel közös programunk, melyben egy egy-egy parasztporta udvarán (reggel 9-17 óra között ) kell az együttesnek kötetlen, interaktív formában bemutatni hagyományait, játékkal, tánccal, énektanulással, kézművesfoglalkozással. A program része egy 15 perces táncbemutató a Skanzen színpadán.

**3. Második Európai Folklór Nap szeptember 23-án!** 🎉Oszd meg saját tartalmaidat a közösségi médiában a [#europeanfolkday](https://www.facebook.com/hashtag/europeanfolkday?__eep__=6&__cft__%5b0%5d=AZUGAjmlsfmz53iWmMCpK4LFT0IeyngnQ_UX3N8JxbsRQHZSKql8v4BH8_TFw3B5AkDmFkNijexd2uENLHGQPCaKkgv48-sNrZg9F-k-qbhtb0gAbwxdi3Nfprl_8FWTjV3wFhIVAbB3HL8X1_DXZx2iH4INezN_Kje26z4iY-oTNOYK8heXmwpVCud-boGbbn30Wty2wZo_0I05NGLI6RIq&__tn__=*NK-R) hashtag használatával! Részletekért és inspirációért látogass el honlapunkra: [https://hagyomanyokhaza.hu/en/node/8756](https://hagyomanyokhaza.hu/en/node/8756?fbclid=IwZXh0bgNhZW0CMTAAAR3zYu90XWSzjvp757jSDOJ3k-amzpemmPJ2hleglHgsqKOnKiXGiRVHyLw_aem_AUB2PFcEwme58xZMaDO_zF3IXK5IwS7saSiFeXJTtsTanB-q8-bOjk5xcIDQMNCnhDILSpCs4ZUEnoJ_654X_o13)

**4. Régiós szólótáncversenyek ősszel:**

**október 26. Érsekcsanád**

**november 9. Felsőtárkány**

Három korosztály, együttesenként korcsoportonként két versenyző (max. 6)

Az országos 2025. első negyedév. Bag korcsoportonként csak egy, max. 3 versenypár!

A verseny szakmai felhívása mellékelve!

**5. Kamasztáncház Fonó Budai Zeneház (**nyílt pályázat**)**

okt. 26.  
 nov. 23.   
dec.14.

2025. jan. 25.

febr. 22.

Olyan együttesek jelentkezését várjuk, akik rendszeresen tartanak tánc hagyományaikból táncházakat, s képesek a különböző korosztályú és táncos felkészültségű látogatók érdeklődését felkelteni. Nem bemutatót várunk, hanem jó hangulatú. érdeklődést felkeltő bemutatkozást, közös táncolást, éneklést, viseletbemutatót. Létszám: 10 főtől.

**6. Alkotói pályázat az együttesek színpadi előadásainak tematikus frissítésére**

Szeptemberi meghirdetés. lebonyolítás 2025. első félév. Lehet pályázni a helyi táncanyag, a táncosok improvizatív táncismeretére épülő szvitszerű feldolgozásával vagy egy helyi szokás feldolgozásával.

Szakmai felhívás mellékelve!

**7. Mentor program**. Téma: táncos előadásmód és technikai készségfejlesztés.

Tapasztalatain szerint együtteseink fejlődésének legnagyobb akadálya, hogy nem rendelkeznek a színpadi

előadásokhoz, az eredeti táncstílus elsajátításához szükséges technikai felkészültséggel és a színpadi megjelenéshez szükséges mozgás kultúrával. Igény szerint oktatót küldünk minden olyan helyszínre, ahol két-három együttes összefogva szívesen vesz részt egy 2 órás közös munkában. Az oktató tiszteletdíját fizetjük, az együtteseknek az utazás költségeit kell megtéríteni.

Szeptember 15-én a második félévi programokról és a 2025. évi előzetes tervekről ) konzultációt tartunk. (A jelentkezésektől függően egy- vagy két helyszínen.)

**2025. évi előzetes:**

* **Országos továbbképzés, Százhalombatta – február, hosszú hétvége**

Együttesenként 4 fő részvételét várjuk

* **Fülöp Ferenc szólótáncverseny. Bag. első negyédév**
* **Országos Táncháztalálkozó hagyományőrző gála, április 4-6.**

Ötleteket, javaslatokat várunk az egy órás gálaműsor témájára, a résztvevő együttesekre

* **Tisztújító közgyűlés , május**